Մետաղի գերտաքացում

Մետաղի գերտաքացում, անթույլատրելի բարձր ջերմաստիճաններում (պողպատի համար 1000 — 1300°) մետաղե առարկաների երկարատև տաքացում, որի հետևանքով առաջանում է մետաղի խոշոր բյուրեղային կառուցվածք և իջնում են մեխանիկական հատկությունները, գլխավորապես, հարվածային ճլությունը։ Այդ արատը կարելի է վերացնել վերաբյուրեղացման ջերմաստիճանից 20 — 30° բարձր ջերմաստիճանում մետաղե առարկաները տաքացնելով։ Երբ գերտաքացումը կատարվում է օքսիդացնող միջավայրում, առաջանում է մետաղի գերայրում, որն անուղղելի Է։ Այս արատի դեպքում խիստ իջնում են մետաղի ամրությունը, պլաստիկությունը։ Կռման, դրոշմման ու գլոցման ժամանակ գոյանում են ճաքեր։

Մետաղամշակում